1. Se consideră definită o clasă Concert având datele membre denumire, localitate, pretBilet și numarLocuri. Clasa este utilizată pentru a memora informații despre concertele organizate de compania MusicForStudents în anul 2022. Datele membre denumire și localitate sunt de tip String, numarLocuri este de tip int și pretBilet este de tip double. Clasa încapsulează constructori, metode de tip set/get pentru toate datele membre, precum și metodele toString(), equals() și hashCode().

Creați o listă care să conțină cel puțin 3 obiecte de tip Concert și, folosind stream-uri bazate pe lista creată și lambda expresii, rezolvați următoarele cerințe:

* afișați lista concertelor din localitatea București, în ordinea descrescătoare a prețurilor biletelor;
* afișați în ordine alfabetică localitățile distincte în care se vor desfășura concerte;
* creați o colecție care să conțină concertele pentru care numărul de locuri este mai mare decât 500;
* afișați, pentru fiecare localitate, lista concertelor care se vor desfășura în acest an.

1. Considerăm definită clasa AdmitereFacultate cu datele membre facultate, oraș, specializare, număr\_de\_locuri și media\_ultimului\_admis(în anul anterior). Clasa încapsulează constructori, metode de tip *set/get* pentru toate datele membre, precum și metodele *toString()*, *equals()* și *hashCode()*. Creați o listă care să conțină cel puțin 3 obiecte de tip AdmitereFacultate și, folosind stream-uri bazate pe lista creată și lambda expresii, rezolvați următoarele cerințe:

* afișați facultățile din București care organizează examen de admitere la specializarea *Informatică*, în ordinea descrescătoare a mediilor ultimului admis;
* afișați specializările distincte pentru care media ultimului admis a fost cuprinsă între 8 și 9;
* creați o listă formată din denumirile facultăților existente în București și Iași;
* afișați numărul total de locuri pentru specializarea Informatică.